stanford-oval/wikipedia huggingface dataset:
David Kreiner

| Mitalit | Mitalit | Mitalit |  |
| --- | --- | --- | --- |
|  David Kreiner |  David Kreiner |  David Kreiner |  |
Maa:   Itävalta
Yhdistetty
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Oslo 2011 | normaalimäen joukkuekilpailu |  |
|  Kultaa | Oslo 2011 | suurmäen joukkuekilpailu |  |
|  Hopeaa | Lahti 2001 | joukkuekilpailu |  |
|  Pronssia | Oberstdorf 2005 | joukkuekilpailu |  |
David Kreiner (s. 8. maaliskuuta 1981 Kitzbühel) on itävaltalainen uransa lopettanut yhdistetyn kilpailija.
Kreiner oli saavuttamassa yhdistetyn joukkuekilpailun kultamitalia Vancouverin olympialaisissa 2010 ja Oslon MM-kilpailuissa 2011, hopeamitalia Lahden MM-kilpailuissa 2001 ja pronssimitalia Oberstdorfissa 2005. Hänen arvokilpailu-uransa paras sijoitus henkilökohtaisissa kilpailuissa on yhdeksäs sija, johon hän pystyi normaalimatkalla 2001 sekä sprintissä 2007. Junioreiden maailmanmestaruuden Kreiner voitti sprintissä Karpaczin MM-kilpailuissa 2001, minkä lisäksi hän saavutti viisi pronssimitalia vuosina 1997-2001.
Maailmancupissa Kreiner on sijoittunut viisi kertaa palkintokorokkeelle. Hän oli toinen  normaalimatkalla Tšekin Liberecissä helmikuussa 2001 sekä kolmas Val di Fiemmen ja Klingenthalin sprinttikilpailuissa tammikuussa 2008. Kaudella 2010–2011 hän oli kolmas Seefeldin kilpailussa ja voitti Chaux-Neuven osakilpailun.
Kreiner lopetti uransa yhdistetyn hiihtäjänä vuonna 2011.
Aiheesta muualla

David Kreinerin kotisivut (Arkistoitu – Internet Archive) (saksaksi) ja (englanniksi)
Dombia

| Dombia |
| --- | --- |
 Dombia
 Koordinaatit: 12°46′45″N, 11°3′3″W 
Valtio:  Mali
Alue:  Kayesin alue
Piiri:  Kéniéban piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 300 km²
Väkiluku (2009):  7 600
Infobox OKVirheellinen NIMI-arvo: 
Dombia on maalaiskunta ja sen keskuskylä Kayesin alueen Kéniéban piirissä Malissa. Se sijaitsee Tambaouran ylängöllä 57 kilometriä Kéniébasta itään. Kunnassa on 7 600 ja keskuskylässä 2 900 asukasta (vuonna 2009).
Dombian kunnan pinta-ala on 1 300 neliökilometriä. Se rajoittuu koillisessa Kéniéban piirin Bayen, kaakossa Guenegorén, etelässä Dabian ja lännessä Kéniéban kuntiin. Maisemaa leimaavat korkeat kalliorinteet.
Kuntaan kuuluu viisi kylää. Asukkaat ovat mandinkoja ja fulbeja.
Dombiaan on ympärivuotinen yhteys Guenegorén kautta RN24-maantieltä. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat riisi, maissi, durra, hirssi, fonio, maapähkinä, lehmänpapu, teehibiskus, seesami ja vihannekset. Tuotantoeläimiä ovat naudat, lampaat, vuohet, aasit ja siipikarja. Gassadatossa pidetään viikoittaiset markkinat. Teollisuutta kunnassa ei ole lainkaan.
Palveluihin kuuluu viisi alakoulua, yläkoulu ja terveyskeskus. Vesihuolto kattaa 54 prosenttia tarpeesta. Kunnassa on Orangen ja Malitelin matkapuhelinverkot, mutta ei sähköverkkoa.
Dm3

Dm3 voi tarkoittaa ainakin seuraavia
dm³, kuutiodesimetri, litraa vastaava tilavuusmitta
Dm3, suomalainen moottorikiitojuna
Dm3, ruotsalainen sähköveturisarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dm3”, voi hakea sivunnimihaulla, laajalla sivunnimihaulla tai tekstihaulla.
David Rizzio

Asun perusteella 1600-luvulle ajoitettu maalaus, jonka sanotaan esittävän Rizziota.
David(e) Rizzio eli Riccio (n. 1533 Piemonte – 9. maaliskuuta 1566) oli italialainen hovimies ja Skotlannin hallitsijan Maria Stuartin uskottu. Hän tuli vuonna 1561 erään lähetystön mukana Skotlantiin ja herätti kauniilla lauluäänellään ja soittotaidollaan kuningattaren huomion. Rizzio oli myös hyvin kielitaitoinen ja osasi erinomaisesti ranskaa, joka oli kuningattaren mieluiten käyttämä kieli. Rizziosta tuli vuonna 1564 kuningattaren kirjuri ranskankielistä kirjeenvaihtoa varten, ja sen ansiosta hän pääsi tämän suosioon.
Kuningattaren puoliso Henry Stuart Darnley epäili puolisonsa uskollisuutta ja kadehti Rizzion vaikutusvaltaa. Hän solmi salaliiton eräiden ylimysten kanssa Rizzion henkeä vastaan, ja Rizzio surmattiin 9. päivänä maaliskuuta vuonna 1566 kuningattaren ja Darnleyn nähden Holyroodin palatsissa. Joukko aseistautuneita miehiä raastoi Riccion kuningattaren illallispöydästä ja lävisti hänet viereisessä huoneessa tikareilla.
Aiheesta muualla

Kuvia tai muita tiedostoja aiheesta David Rizzio Wikimedia Commonsissa
Dansk Melodi Grand Prix 2019

| Eurovision laulukilpailu 2019  Tanskan euroviisukarsinta> Dansk Melodi Grand Prix 2019 |
| --- | --- |

Päivämäärä:  23. helmikuuta 2019
Tapahtumapaikat:  Jyske Bank Boxen, Herning
Juontaja(t):  Johannes Nymark Kristian Gintberg
Voittaja:  Leonora ”Love is Forever”
Tanska Eurovision laulukilpailussa Virallinen verkkosivusto 
 ◄ 2018  2020 ► 
Dansk Melodi Grand Prix 2019 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2019. Kilpailu pidettiin avoimena sävellykilpailuna. Lähetetyistä ehdotuksista valittiin kymmenen finalistia, jotka julkaistiin 31. tammikuuta.
Finaali pidettiin 23. helmikuuta Jyske Bank Boxen -areenalla Herningissä. Voittajan valitsivat kaksikierroksisessa äänestyksessä yhdessä katsojat tekstiviesti- ja mobiilisovellusäänestyksellä ja faniraati. Ensimmäisellä kierroksella valittiin kolme kappaletta superfinaaliin, jossa voittaja valittiin. Kilpailun voitti Leonora kappaleella "Love is Forever". Fiinaalia seurasi 1 297 000 katsojaa.
Tulos > Ensimmäinen kierros

| Numero | Artisti | Kappale | Lauluntekijät | Tulos |
| --- | --- | --- | --- | --- |
| 1 | Simone Emilie | "Anywhere" | Jeanette Bonde, Fred Miller, Fredrik Sonefors | Putosi |
| 2 | Jasmin Gabay | "Kiss Like This" | Lise Cabble, Clara Sofie Fabricius, Fredrik Sonefors | Putosi |
| 3 | Rasmus Faartoft | "Hold My Breath" | Martin Skriver, Tim Schou, Thomas Agerholm, Sebastian Owens, Benjamin Rønn, Marcus Elkjer | Putosi |
| 4 | Marie Isabell | "Dancing with You in My Heart" | Greg C. Curtis, Miguel Garcia, Petrus Wessman, John Ballard | Putosi |
| 5 | Sigmund | "Say My Name" | Christoffer Stjerne, Abigail F. Jones | Superfinaaliin |
| 6 | Humørekspressen | "Dronning af baren" | Christian Kroman, Søren Schou, Chang Il Kim, Peter Lützen | Putosi |
| 7 | Julie & Nina | "League of Light" | Julie Berthelsen, Nina Kreutzmann Jørgensen, Marcus Winther-John, Joachim Ersgaard | Superfinaaliin |
| 8 | Teit Samsø | "Step It Up" | Christoffer Stjerne, Lise Cabble, Nanna Larsen | Putosi |
| 9 | Leonora | "Love is Forever" | Lise Cabble, Melanie Wehbe, Emil Lei | Superfinaaliin |
| 10 | Leeloo | "That Vibe" | Laurell Barker, Ludvig Hilarius Brygmann, Maria Marcus | Putosi |
Tulos > Superfinaali

| Numero | Artisti | Kappale | Raatiäänet | Yleisöäänet | Yht>  | Sija |
| --- | --- | --- | --- | --- | --- | --- |
| 1 | Sigmund | "Say My Name" | 28% | 18% | 23% | 3 |
| 2 | Julie & Nina | "League of Light" | 24% | 46% | 35% | 2 |
| 3 | Leonora | "Love is Forever" | 48% | 36% | 42% | 1 |
Dansk Melodi Grand Prix 2023

| Eurovision laulukilpailu 2023  Tanskan euroviisukarsinta> Dansk Melodi Grand Prix 2023 |
| --- | --- |
Päivämäärä:  11. helmikuuta 2023
Tapahtumapaikat:  Arena Næstved, Næstved
Juontaja(t):  Tina Müller Heino Hansen
Voittaja:  Reiley ”Breaking My Heart”
Tanska Eurovision laulukilpailussa Virallinen verkkosivusto 
 ◄ 2022  2024 ► 
Dansk Melodi Grand Prix 2023 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2023. Kilpailu pidettiin avoimena kilpailuna. Lähetetyistä ehdotuksista valittiin kahdeksan finalistia, jotka julkaistiin 19. tammikuuta.
Kilpailun finaali pidettiin 11. helmikuuta Arena Næstvedilla Næstvedissa. Finaalissa voittaja valittiin kaksikierroksisessa äänestyksessä. Ensimmäisellä kierroksella katsojat äänestivät kolme kappaletta superfinaaliin. Toisella kierroksella voittajan valitsivat yhdessä katsojat ja asiantuntijaraati. Kilpailun voitti Reiley kappaleella "Breaking My Heart". Finaalia seurasi 939 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Frederik Leopold | "Stuck on You" | Frederik Jyll, Lasse Lindorff | Putosi |
| 2 | Eyjaa | "I Was Gonna Marry Him" | Maria Broberg, Rasmus Olsen, Thomas Buttenschøn | Putosi |
| 3 | Micky Skeel | "Glansbillede" | Martin Bjelke, Micky Skeel Hansen | Superfinaaliin |
| 4 | Maia Maia | "Beautiful Bullshit" | Joy Deb, Maja Barløse, Niclas Lundin | Putosi |
| 5 | Nicklas Sonne | "Freedom" | Nicklas Sonne | Superfinaaliin |
| 6 | Mariyah LeBerg | "Human" | Lars Pedersen, Mariyah LeBerg, Nermin Harambašić | Putosi |
| 7 | Søren Torpegaard Lund | "Lige her" | Lasse Storm, Martin Palme Skriver, Steven McClintock, Søren Torpegaard Lund, Tim Schou Nielsen | Putosi |
| 8 | Reiley | "Breaking My Heart" | Bård Mathias Bonsaksen, Hilda Stenmalm, Rani Petersen, Sivert Hjeltnes Hagtvet | Superfinaaliin |
Tulos > Superfinaali

| Numero | Artisti | Kappale | Raati | Yleisöäänet | Yht>  | Sija |
| --- | --- | --- | --- | --- | --- | --- |
| 1 | Micky Skeel | "Glansbillede" | 8% | 15% | 23% | 3 |
| 2 | Nicklas Sonne | "Freedom" | 14% | 20% | 34% | 2 |
| 3 | Reiley | "Breaking My Heart" | 28% | 15% | 43% | 1 |
DR Byenin metroasema

DR Byen on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueilla 1 ja 3.
DR Byenin asema on avattu vuonna 2002. Asema on saanut nimensä viereisestä Tanskan yleisradioyhtiö Danmarks Radion pääkonttorialueesta DR Byenistä. Asemalta on lyhyt matka myös Kööpenhaminan konserttitalolle. Metrojunia liikennöi Kööpenhaminan keskustan kautta Vanløseen ja vastakkaiseen suuntaan Vestamageriin.
Aiheesta muualla

Kuvia tai muita tiedostoja aiheesta DR Byenin metroasema Wikimedia Commonsissa
DR Byenin asema Kööpenhaminan metron verkkosivuilla (tanskaksi)
David Zucker

David Zucker
David Zucker (16. lokakuuta 1947, Milwaukee, Wisconsin, Yhdysvallat) on yhdysvaltalainen elokuvaohjaaja ja -tuottaja.
Yhdessä veljensä Jerry Zuckerin ja Jim Abrahamsin kanssa Zucker ryhtyi työstämään vuonna 1980 elokuvaa Airplane!, jonka kolmikko ohjasi, käsikirjoitti ja tuotti yhdessä. Yhteistyötä jatkui aina 1990-luvulle saakka, jolloin jokainen lähti soolouralle.
David Zucker tunnetaan erityisesti elokuvien Mies ja alaston ase (osat I ja II), Pomon tytär, Scary Movie 3, Scary Movie 4 ja Scary Movie 5 ohjaajana.
David Zwilling

| Mitalit | Mitalit | Mitalit |  |
| --- | --- | --- | --- |
|  David Zwilling |  David Zwilling |  David Zwilling |  |
Maa:   Itävalta
Miesten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | St. Moritz 1974 | syöksylasku |  |
|  Hopeaa | St. Moritz 1974 | pujottelu |  |
David Zwilling (s. 24. elokuuta 1949 Abtenau, Salzburg, Itävalta) on itävaltalainen uransa lopettanut alppihiihdon maailmanmestari.
Zwilling sijoittui Sapporon talviolympialaisissa 1972 sekä pujottelussa että suurpujottelussa seitsemänneksi. Sankt Moritzin MM-kilpailuissa 1974 hän voitti kultaa syöksylaskussa ja saavutti hopeaa pujottelussa. Maailmancupin kokonaiskilpailussa hän sijoittui toiseksi kaudella 1972–1973. Hän voitti kahdesti maailmancupin suurpujottelun osakilpailun.
David Renwick

| David Renwick> Henkilötiedot |
| --- | --- |
Syntynyt: 4. syyskuuta 1951 (ikä 73) Luton, Iso-Britannia
Kansalaisuus:  Iso-Britannia
Ammatti:  käsikirjoittaja
Aiheesta muualla
IMDb
Elonet
David Renwick (s. 4. syyskuuta 1951 Luton) on brittiläinen radio- ja televisiokäsikirjoittaja. Hänen tunnetaan parhaiten televisiosarjoista Toinen jalka haudassa ja Jonathan Creek – illuusioiden mestari.
Ennen käsikirjoittajan uraa Renwick työskenteli Luton Newsin toimittajana. Yhteistyössä Andrew Marshallin kanssa hän kirjoitti radiokomedian The Burkiss Way ja televisiosarjat Whoops Apocalypse sekä Alexei Sayle's Stuff. Renwick on myös tehnyt käsikirjoituksia Hercule Poirot -televisiosarjaan.
Aiheesta muualla

David Renwick Internet Movie Databasessa. (englanniksi)
David Renwick Elonetissä.
David Renwickin videohaastatteluja (englanniksi)
Double Star

Double Star on Kiinan kansantasavallan tiedesatelliittipari, johon ESA osallistui toimittamalla siihen tieteellisiä laitteita. Se tutkii Maan magnetosfääriä.
Satelliitit

"Ekvaattorin tasossa lentävä" TC-1-satelliitti laukaistiin Kiinasta 29. joulukuuta 2003 elliptiselle radalle, jonka perigeum on 550 km ja apogeum on 66 970 km. Ratatason kaltevuus on 28,5 astetta. Se tutkii Maan magnetosfäärin pyrstöä.
Naparadalla lentävä TC-2 laukaistiin Kiinasta 25. heinäkuuta 2004. Se tutkii napoja ja revontulien muodostumista. Sen perigeum on 700 km ja apogeum 39 000 km.
Aiheesta muualla

ESA:n Double Star -sivu
Imperial Collegen  Double Star sivusto
Cult (Apocalyptican albumi)

| Cult Apocalyptica |
| --- | --- | --- |

Studioalbumin tiedot
 Julkaistu: 2. lokakuuta 2000
 Tuottaja(t): Hiili Hiilesmaa
 Tyylilaji: sinfoninen metalli, neoklassinen metalli, progressiivinen metalli, klassinen musiikki
 Levy-yhtiö: Mercury, Universal
Listasijoitukset
  Suomen virallinen lista: 15.
Apocalyptican muut julkaisut
| Inquisition Symphony 1998 | Cult 2001 | The Best of Apocalyptica 2002 |
Cult on Apocalyptican kolmas albumi. Se ilmestyi vuonna 2001. Cultista on julkaistu myös Special Edition, jossa on mukana sanoitetut versiot kappaleista ”Path” ja ”Hope”.
Albumi nousi Suomen virallisen listan sijalle 15.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Path | 3.06 |  |  |  |  |  |  |  |
| 2. | Struggle | 3.27 |  |  |  |  |  |  |  |
| 3. | Romance | 3.27 |  |  |  |  |  |  |  |
| 4. | Pray! | 4.23 |  |  |  |  |  |  |  |
| 5. | In Memoriam | 4.49 |  |  |  |  |  |  |  |
| 6. | Hyperventilation | 4.25 |  |  |  |  |  |  |  |
| 7. | Beyond Time | 3.57 |  |  |  |  |  |  |  |
| 8. | Hope | 3.25 |  |  |  |  |  |  |  |
| 9. | Kaamos | 4.45 |  |  |  |  |  |  |  |
| 10. | Coma | 6.58 |  |  |  |  |  |  |  |
| 11. | Hall of the Mountain King (Edvard Griegin sävellys Peer Gyntiin,)  | 3.29 |  |  |  |  |  |  |  |
| 12. | Until It Sleeps (Metallica-cover)  | 3.14 |  |  |  |  |  |  |  |
| 13. | Fight Fire with Fire (Metallica-cover)  | 3.27 |  |  |  |  |  |  |  |
Kokoonpano

Eicca Toppinen – sello, kontrabasso, lyömäsoittimet
Paavo Lötjönen – sello
Perttu Kivilaakso – sello
Max Lilja – sello
Kokoonpano > Tuotanto

Hiili Hiilesmaa – tuottaja
Jyrki Tuovinen – äänittäjä
Mikko Karmila – miksaaja
Mika Jussila – masteroija
Vertti Teräsvuori – valokuvat
Eero Heikkinen – design
Juri Patrikainen – design
Arvostelut

Allmusic:
Soundi:
Aiheesta muualla

Albumi Cult (Apocalyptican albumi) Encyclopaedia Metallum -sivustolla (englanniksi)
Cult discogs.com -sivustolla
Det Norske Veritas

| Det Norske Veritas |
| --- | --- |

Perustettu:  1864
Kotipaikka:  Oslo, Norja
Johtaja:  Atle Bergshaven
Hallitus:  Atle Bergshaven, C. Maury Devine, Axel C. Eitzen, Mary Grace Anderson, John H. Wiik, Tom Ruud, Sille Grjotheim, Audun Brandsæter, Niksa Padovan, Yan Ma
Säätiön sivut
Det Norske Veritas tai DNV on norjalainen riippumaton säätiö, jonka tarkoituksena on turvata ihmishenkiä, ympäristöä ja omaisuutta. Säätiön kotipaikka sijaitsee Norjan pääkaupungissa Oslossa. Det Norske Veritas perustettiin vuonna 1864. Säätiö aloitti toimintansa tarkastamalla norjalaisten kauppalaivojen teknisiä kuntoja. Det Norske Veritaksella on 8 000 työntekijää, jotka edustavat 85 eri kansallisuutta. Nykyisin säätiöllä on sadassa eri maassa 300 toimistoa.
Det Norske Veritas Suomessa

Vuonna 1957 Det Norske Veritas avasi norjalaisen Louis Pettersenin johdolla Helsinkiin, Suomeen ensimmäisen toimipisteensä. Vuonna 1959 Turkuun perustettiin toimipiste ja sen ensimmäinen johtaja oli Harry Knif. Myös Oulussa, Kotkassa ja Vaasassa oli Det Norske Veritaksella edustus. 1950-luvun lopulla säätiöllä oli toimipiste Rauma-Repolan Rauman telakalla muutaman vuoden ajan. Vuonna 1975 meriteollisuuden ollessa nousussa, Poriin Rauma-Repolan Mäntyluodon telakalle perustettiin toimipiste. Vuonna 1996 toimipiste avattiin Tampereelle ja vuonna 1998 Ouluun. Vuoden 1997 syksyllä Turun telakalle avattiin DNV:n sivutoimipiste. Vuonna 2006 myös Ahvenanmaan Maarianhaminaan avattiin toimisto.
Det Norske Veritaksen tärkeimpiä asiakkaita Suomessa ovat olleet alusta saakka suomalaiset laivanvarustamot, materiaalien ja komponenttien valmistajat sekä telakat. Nykyisin Det Norske Veritas luokittaa Suomen kauppalaivastosta yli 50 prosenttia.
Aiheesta muualla

DNV Suomi (Arkistoitu – Internet Archive)
Det Norske Veritas (englanniksi)
IACS – International Association of Classification Societies (englanniksi)
David Rittich

| David Rittich> Henkilötiedot |
| --- | --- |
Syntynyt: 19. elokuuta 1992 (ikä 32) Jihlava, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  92 kg
Seura
Seura:  Los Angeles Kings
Sarja:  NHL
Pelinumero:  33
Pelaajaura
Pääsarjaura:  2014–
Aik. seurat:  HC Dukla Jihlava (CZE-2) BK Mladá Boleslav (ČEL) Stockton Heat (AHL)   Calgary Flames (NHL)   Toronto Maple Leafs (NHL)   Nashville Predators (NHL)   Winnipeg Jets (NHL)
David Rittich (s. 19. elokuuta 1992 Jihlava, Tšekkoslovakia) on tšekkiläinen jääkiekkomaalivahti, joka edustaa NHL-seura Los Angeles Kingsia.
Ura

Rittich on HC Dukla Jihlavan kasvatti. Hän pelasi ensimmäisen ottelunsa seuran edustusjoukkueessa kaudella 2011–2012 Tšekin toiseksi korkeimmalla sarjatasolla 1. česká hokejová ligassa. Seuraavalla kaudella hän pelasi 24 ottelua torjuntaprosentilla 92,1. Kaudella 2013–2014 Rittich pelasi 41 ottelua torjuntaprosentilla 92,7. Hän oli koko liigan eniten voittoja torjunut maalivahti 29 voitolla. Yhdeksässä pudotuspeliottelussa Rittichin torjuntaprosentti oli 93,5.
Kaudeksi 2014–2015 Rittich teki sopimuksen pääsarjatasolla pelanneeseen BK Mladá Boleslaviin. Ensimmäisellä kaudellaan hän pelasi 23 ottelua. Hän pelasi myös seitsemässä runkosarja- ja kuudessa pudotuspeliottelussa lainalla Jihlavassa. Kaudella 2015–2016 Rittich vakiinnutti paikkansa joukkueensa pelaavana maalivahtina. Hän torjui 48 runkosarjaottelussa torjuntaprosentilla 91,9 ja kymmenessä pudotuspeliottelussa prosentilla 90,3.
Kauden jälkeen Rittich solmi kesäkuussa 2016 yhden vuoden mittaisen sopimuksen NHL-seura Calgary Flamesin kanssa. Hän pääsi ensimmäisellä kaudella debytoimaan pelaten yhden erän Flamesin kauden viimeisessä runkosarjaottelussa San Jose Sharksia vastaan. Kauden aikana Rittich pelasi Flamesin AHL-farmijoukkue Stockton Heatissa 31 runkosarjaottelua torjuntaprosentilla 92,4. Hän torjui myös neljässä ottelussa pudotuspeleissä.
Flames ja Rittich solmivat kesällä 2017 yksivuotisen jatkosopimuksen.
Huhtikuussa 2021 Flames kauppasi Rittichin Toronto Maple Leafsiin vaihdossa kolmannen kierroksen varausvuooroon vuoden 2022 varaustilaisuudessa.
Heinäkuussa 2021 Rittich solmi vuoden mittaisen ja arvoltaan 1,25 miljoonan dollarin sopimuksen Predatorsin kanssa. Kaudeksi 2022–2023 Rittich siirtyi yksivuotisella sopimuksella Winnipeg Jetsiin.
Heinäkuussa 2023 Rittich teki vapaana pelaajana yksivuotisen ja 875 000 dollarin arvoisen sopimuksen Los Angeles Kingsin kanssa.
Toukokuussa 2024 Rittich teki Kingsin kanssa yksivuotisen ja miljoonan dollarin arvoisen jatkosopimuksen.
Dermot Smurfit

Dermot F. Smurfit (s. 8. lokakuuta 1944) on irlantilainen sijoittaja. Hänellä on takana neljänkymmenen vuoden ura perheen yhtiössä Jefferson Smurfitissa ennen irtautumistaan yhtiöstä.
Hän on pääosakkaana sijoitusyhtiössä, jonka omistama yritys Powerflute Ltd omistaa Kuopion Sorsasalossa sijaitsevan Savon Sellu Oy:n (ent. Powerflute), Lieksassa Pankakoskella sijaitsevan Pankaboard Oy:n kartonkitehtaan  sekä saksalaisen Scheufelenin paperitehtaan.
Aiheesta muualla

Dermot Smurfitin profiili forbes.comissa (Arkistoitu – Internet Archive) (englanniksi)
Doolin

Doolinin Fisher Streetin aluetta.
Doonagoren linna
Doolin (iiriksi Dúlainn) on rannikkokylä Claren kreivikunnassa Irlannissa Atlantin rannikolla. Sitä reunustaa Lisdoonvarnan kylpyläkaupunki. Doolin tunnetaan perinteisen irlantilaisen musiikin keskuksena. Lähialueella on lukuisia kivi- ja rautakautisia muinaisjäännöksiä. Doonagoren ja Ballinalacken linnat sijaitsevat myös alueella.
Doolin on yksi kolmesta satamasta, josta Aransaarten lautat lähtevät. Doolin sijaitsee myös Cliffs of Moherin lähettyvillä ja bussi Limerickistä/Ennisistä pysähtyy sekä kallioilla että Doolinissa matkallaan Galwayhin. Seutu kuuluu Burren-alueeseen.
Laajalle levittäytynyt kylä koostuu sataman lisäksi kolmesta selkeämmin erottuvasta alueesta: Roadfordista, Fisher Streetistä ja Fitz's Crossista. Jokaisessa näistä kolmesta keskuksesta on pubeja ja majoituspaikkoja.
Aille-joki virtaa Burrenin kukkuloita alas Doolinin ohi mereen. Pieni Crab Islandin saari sijaitsee lyhyen matkan päässä satamasta. Doolinin luola sijaitsee lähellä Roadfordia.
Constantia

Constantia (lat.) tai Konstantia (m.kreik. Κωνσταντία, Kōnstantia) voi viitata seuraaviin:
Maantiede > Antiikki

Antarados, myöhemmin Konstantia (Constantia Phoeniciae), antiikin aikainen kaupunki Foinikiassa
Antiokheia Arabis, myöhemmin mm. Konstantia (Constantia), antiikin aikainen kaupunki Mesopotamiassa
Cosedia, myöhemmin Constantia (Castra Constantia, Civitas Constantia), antiikin aikainen kaupunki Galliassa, nykyinen Coutances Ranskassa
Lacimurga eli Constantia Julia, antiikin aikainen kaupunki Lusitaniassa
Maiuma (Gazaion limen, Maiuma/Maioma Gazae), myöhemmin Konstantia (Constantia), kaupunki Palestiinassa, Gazan kaupungin satama
Osset eli Julia Constantia, antiikin aikainen kaupunki Hispania Baeticassa
Salamis, myöhemmin Konstantia (Constantia Cypri), antiikin aikainen kaupunki Kyproksella
Zilis eli Zilil (Colonia Julia Constantia Zilis), antiikin aikainen kaupunki Mauretaniassa
Maantiede > Nykyaika

Constantia, Kapkaupungin kaupunginosa Etelä-Afrikassa
Henkilöitä

Flavia Julia Constantia (n. 293–330), keisari Constantius Chloruksen tytär
Konstantia Itävaltalainen (1588–1631), Puolan kuningatar, kuningas Sigismund III Vaasan puoliso
Muuta

Constantia, kirjaintyyppi
Dombarovski

Dombarovski (ven. Домбаровский) on mannertenvälisten ohjusten tukikohta ja avaruusalusten laukaisukeskus (kosmodromi) Orskin ja Jasnyin kaupunkien lähellä Orenburgin alueella Etelä-Venäjällä. Dombarovski itse on noin 10 000 asukkaan taajama.
Vuodesta 1964 toimineessa Venäjän armeijan tukikohdassa oli parhaimmillaan 64 kappaletta R-36-ohjuksen laukaisusiiloja; näistä 52 oli toiminnassa vielä vuonna 2004. Viimeksi vuosina 2004 ja 2006 tukikohdasta tehtiin R-36M2-ohjuksen koelaukaisut Kamtšatkan niemimaalle.
Yksi siiloista on muutettu satelliittien kantorakettien laukaisuun sopivaksi. Nykyään kosmodromia käyttää Venäjän, Ukrainan ja Kazakstanin kantorakettiyhtiö ISC Kosmotras kaupallisten satelliittien laukaisuun Dnepr-kantoraketeilla, jotka ovat käytöstä poistettuja ja muunnettuja R-36 (eli SS-18) -ohjuksia. Keskuksesta laukaistiin avaruuteen yhdysvaltalaisen Bigelow Aerospace -yhtiön avaruusasemamalleja vuosina 2006 ja 2007. Lokakuussa 2008 laukaistiin Thaimaan kaukokartoitussatelliitti. Laukaisua oli jouduttu lykkäämään useita kertoja, kun Dombarovskilla oli vaikeuksia ympäristölle hyväksyttävän laukaisusuunnan löytämisessä.